Marian Võsumets

Marian Võsumets (sündinud 30. mail 1991) on eesti ajakirjanik.

 Haridus 
Marian Võsumets on lõpetanud 2014. aastal Tallinna Ülikooli bakalaureuseastme ajaloo erialal.

 Töö ja ühiskondlik tegevus 
Võsumets on olnud Tudeng TV veebisaate "Fookus" autor ja saatejuht. Idee luua uus vestlussaade tekkis Võsumetsal 2013. aasta oktoobris, kui ta õppis Tallinna ülikoolis ajalugu ning juhtis organisatsiooni Tegusad Eesti Noored. Veebikanali Tudeng TV ehitasid üles Balti Filmi- ja Meediakooli üliõpilased.Kaarin Kivirähk. Marian Võsumets teeb saateid teisiti kui keskealine valge mees Eesti Ekspress, 06.01.2016. 

Marian Võsumets on teinud 2015. aastal päevakajalist vestlussaadet "Postimees Stuudio" ja töötanud telekanalis Kanal 2 reporterina.  

Ta on 2021. aastal linastunud dokumentaalfilmi "Keha võitlus" režissöör ja stsenarist. 

Ta on olnud personaaltreener ja kirjutanud koos Teevi Pauga raamatu "Teejuht makrotoitainete maailmas" (Varrak,  2018).

Ta kandideeris 2025. aasta kohaliku omavalitsuste volikogude valimistel Mustamäe linnaosas, sai 391 häält ning ei osutunud valituks.

 Tunnustus 
 2020 – Eesti filmi- ja teleauhind parima reporteri kategoorias ("Reporter", Kanal 2)
 2015 – Tallinna Ülikooli silmapaistva vilistlase auhind (ühiskonna valupunktide käsitlemise eest teleajakirjanikuna)

 Viited 

Kategooria:Eesti ajakirjanikud
Kategooria:Tallinna Ülikooli vilistlased
Kategooria:Sündinud 1991